**Tema: „Vilties šviesa“**

Klasė: 1–4  
 Trukmė: 45 min.

|  |  |  |
| --- | --- | --- |
| **Pamokos uždavinys:** Susipažinę su jubiliejinių metų logotipu ir tradicija, mokiniai lygins du paveikslėlius “Mergaitė su žiburiu“ ir jubiliejinių metų logotipą, suprasdami vilties prasmę ir stebėdami aplinką sukurs savo simbolį ar piešinuką. | | |
| **1. Įžanga (10 min.):**   * **Sveikinimas ir malda:** Trumpa malda su žodžiais: „Viešpatie, padėk mums būti vilties šviesa vieni kitiems.“ * **Klausimas mokiniams:** Ar žinote, ką reiškia viltis? Kada jautėtės laimingi ir pilni vilčių?   Mokytojas paaiškina, kad šiais jubiliejiniais metais popiežius kviečia būti „vilties nešėjais“ ir padėti vieni kitiems. Dievas mus kviečia eiti su viltimi ir pasitikėti Jo vedimu.  **2. Pagrindinė dalis (25 min.):**  **Pasakojimas (15 min.).** Ar esate kažkur keliavę? Ką reikia pasiimti į kelionę? Kaip jaučiamės, kai turime keliauti per tamsą?  **Rodomi du paveikslai:**   * **Mergaitė su žibintu** – vaizduoja žmogų, kuris keliauja su šviesa (pvz., paveikslėlyje pavaizduotas vaikas, laikantis žibintą ir vedantis grupę žmonių). * **Jubiliejinių metų logotipas** – simbolizuoja kelionę su Jėzumi ir Bažnyčia ( PPT pateiktis *Jubiliejiniai 2025 metai* ).   **Klausimai mokiniams:** *Ką matote paveikslėlyje? Kaip manote, kodėl vaikas neša žibintą? Kaip šis paveikslas primena viltį? Ką bendro turi šie paveikslai? Ką jie sako apie viltį? Kaip Jėzus gali būti mūsų „žibintas“?*  **Kūrybinė užduotis: „Mano vilties simbolis“** **(10 min.).**   * + - Mokiniai nupiešia arba nupasakoja savo asmeninį vilties simbolį (kryžių, švyturį, žvakę, angelą ir pan.) arba paveikslėlį apie viltį, pasirinkdami situaciją, kuri jiems atrodo viltinga (pvz., pagalba draugui, šeimos šventė, pavasario ženklai), arba spalvina *Vilties piligrimų* logotipą.   Kiekvienas trumpai pristato savo simbolį ir paaiškina, kaip jis siejasi su Dievo meile ir Jubiliejiniais metais.  **3. Refleksija (10 min.):**   * + Kas pamokoje jums labiausiai patiko?   + Kada jūs galėtumėte būti „vilties nešėjais“ savo aplinkoje?   **Malda:** „Dėkojame, Viešpatie, už viltį ir už visus, kurie yra vilties šviesa mūsų gyvenime.“ | **Ugdomos kompetencijos:**  *Pažinimo kompetencija, SESG.*  **Priemonės:**   * Šventasis Raštas. * Iliustracijos, PPT pateiktis *Jubiliejiniai 2025 metai* su jubiliejinių metų simbolikos paaiškinimu.   **Priemonės:**   * Paveikslėlis su vilties simbolika. * Popierius, spalvoti pieštukai ar flomasteriai. |

Paveikslėlis, kuriame yra piešimas, iliustracija, Linijinis piešimas, eskizas

Dirbtinio intelekto sugeneruotas turinys gali būti neteisingas.

Paveikslėlis, kuriame yra tekstas, iliustracija, Grafika, piešimas

Dirbtinio intelekto sugeneruotas turinys gali būti neteisingas.