**Pamokos tema: „Vilties medis“**

Klasė: 9–10, I–II gimn.

Trukmė: 45 min.

|  |  |
| --- | --- |
| **Pamokos uždavinys:**  Susipažindami jubiliejinių 2025 m. „Vilties piligrimų“ simbolika ir idėja, mokiniai, argumentuotai paaiškins, kaip jubiliejinių metų elementai (piligrimystė, atgaila, atleidimas ir viltis) gali keisti žmogaus gyvenimą, kurdami „Vilties medį“ reflektuos apie jų reikšmę asmeniniame gyvenime. | |
| **Pasveikinimas ir malda:** pradedama malda, kviečiant Šventąją Dvasią, kad ji vestų mokinius „vilties kelionėje“ arba melstis [jubiliejaus metų malda](#malda):   1. **Įžanga (5 min.).**   **Klausimai diskusijai:**   * + Ką jums reiškia viltis gyvenimo kelionėje?   + Ar esate susidūrę su situacijomis, kai viltis padėjo įveikti sunkumus?  1. **Pagrindinė dalis (30 min.).**   **a) Teorinė dalis (15 min.). Kas yra jubiliejiniai metai?**   * + Mokytojas pristato jubiliejinių metų istoriją ir tradicijas, akcentuodamas 2025 m. temą „Vilties piligrimai“ ir pristatydamas jubiliejinių metų elementus ( piligrimystė, atgaila, atleidimas, viltis*).*   + Šventojo Rašto perspektyva apie viltį (pvz., Heb 11,1: „Tikėjimas – tai tvirtas pasitikėjimas tuo, ko viliamės“).   **b) Grupinis darbas (15 min.). Jubiliejinių metų elementų analizė.**  **Užduotis:** Klasė suskirstoma į 4 grupes, kiekviena gauna vieną jubiliejinių metų elementą ir atlieka jo [analizę](#Analizė).  **1 grupė.** **Piligrimystė**. Kokia piligrimystės reikšmė? Ar tik fizinė kelionė gali būti piligrimystė? Kaip galime būti „piligrimais“ savo kasdieniame gyvenime?  **2 grupė.** **Atgaila**. Kuo svarbi atgaila? Kodėl svarbu pripažinti savo klaidas? Kaip jubiliejiniai metai kviečia mus į dvasinį atsinaujinimą?.  **3 grupė. Atleidimas.** Kodėl sunku atleisti? Kodėl Bažnyčia jubiliejinių metų metu kviečia siekti susitaikymo?  **4 grupė. Viltis.** Kaip tikėjimas suteikia viltį? Kuo krikščioniškoji viltis skiriasi nuo pasaulietinės?  **Pristatymas:** Grupės pristato savo darbus.   1. **Apibendrinimas ir refleksija (10 min.).**   Mokiniai parašo ant popierinių lapelių savo asmeninę intenciją jubiliejiniams metams – ko jie tikisi, meldžiasi, trokšta dvasiniame kelyje. Lapelius su intencijomis suklijuoja ant plakato, formuodami „**Vilties medį“** – ženklą, kad jubiliejiniai metai yra augimo ir atsinaujinimo laikas**.**  **Pabaigos malda arba** [jubiliejaus metų malda](#malda) | **Ugdomos kompetencijos:**  *Pažinimo, komunikavimo, SESG.*  **Priemonės:**   * Šventasis Raštas. * Iliustracijos, PPT pateiktis *Jubiliejiniai 2025 metai* * Popierius, pieštukai, flomasteriai, lipnūs lapukai ar kompiuteris kūrybinei veiklai. |

**Jubiliejinių metų elementų** **analizė**.

| **Grupė** | **Elementas** | **Analizės klausimai** |
| --- | --- | --- |
| 1 | **Piligrimystė** | Kokia piligrimystės reikšmė? Ar tik fizinė kelionė gali būti piligrimystė? Kaip galime būti „piligrimais“ savo kasdieniame gyvenime? |
| 2 | **Atgaila** | Kuo svarbi atgaila? Kodėl svarbu pripažinti savo klaidas? Kaip jubiliejiniai metai kviečia mus į dvasinį atsinaujinimą? |
| 3 | **Atleidimas** | Kodėl sunku atleisti? Kodėl Bažnyčia jubiliejinių metų metu kviečia siekti susitaikymo? |
| 4 | **Viltis** | Kaip tikėjimas suteikia viltį? Kuo krikščioniškoji viltis skiriasi nuo pasaulietinės? |

2025 metų JUBILIEJAUS MALDA

*Tėve, kuris esi danguje,   
tegul tikėjimas, kurį mums davei per savo Sūnų  
Jėzų Kristų, mūsų brolį,  
ir meilės liepsna,  
Šventosios Dvasios išlieta mūsų širdyse,  
pažadina mumyse Tavo Karalystės atėjimo  
palaimingąją viltį.*

*Tegul Tavo malonė mus perkeičia,  
kad taptume darbštūs Evangelijos sėklų augintojai,  
ir jos perkeistų žmoniją bei visatą  
su pasitikėjimu laukiant  
naujo dangaus ir naujos žemės,  
kai įveikus blogio jėgas  
amžiams bus apreikšta Tavo šlovė.*

*Tegul Jubiliejaus malonė atgaivina mumyse,  
Vilties piligrimuose,  
dangiškųjų gėrybių troškimą  
ir teišlieja ant viso pasaulio  
mūsų Atpirkėjo džiaugsmą bei ramybę.*

*Tau, amžinai palaimintasis Dieve,  
tebūnie gyrius ir šlovė per amžius.  
Amen.*